recursal/SuperWikiNEXT-32B huggingface dataset:
**Nakurusjøen** er en grunn endorheisk sodasjø i Kenya og står på verdensarvlisten, sammen med Bogoriasjøen og Elementaitasjøen. Den er en del av Riftdalen og ligger i det sentrale Kenya, nær (cirka 4 km) byen Nakuru og cirka 156 kilometer nordvest for hovedstaden Nairobi. Innsjøen, som er beskyttet av den omkringliggende Nakurusjøen nasjonalpark (180 km²), har et rikt dyreliv og er blant annet hekkeplass for opp mot 500 000 par med dvergflamingoer og rosenflamingoer. Men mer enn 450 forskjellige fuglearter er knyttet til innsjøen. I tillegg lever det en rekke andre arter i områdene rundt Nakurusjøen.

Ifølge Christine Mwinzi, forsker ved nasjonalparken, utgjør det normale arealet for innsjøen cirka 31 km², men i 2010 begynte vannstanden å stige, og i 2013 var arealet økt til 54 km². Nivået holdt seg slik til sent i 2014, da vannstanden igjen sank, men ikke nok til å være tilbake til normalvannstand sent i august 2015.

Referanser
----------

1. 1 2 3  Frances Kerry. 2015-10-22. *Kenya's delicate Lake Nakuru under pressure from growing population*. Reuters. Besøkt 2016-04-08
2. 1 2 3 4 5  Kenya Lakes System in the Great Rift Valley (Elmenteita, Nakuru and Bogoria - World Heritage Site. The Africa Nature Program support from IUCN, AWHF and UNESCO.
3. ↑  Sharon Guynup. 2002-11-08. *Mysterious Kenya Flamingo Die-Offs Tied to Toxins, Stud*. National Geographic News. Besøkt 2015-04-06

Eksterne lenker
---------------

* (en) Lake Nakuru – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** GeoNames **·** Ramsar
 |
**Migen Memelli** (født 25. april 1980) er en albansk fotballspiller som spiller i den sudiarabiske klubben Al Taawon. Mimelli har tidligere spilt for Brann, som kjøpte spilleren fra den albanske klubben KS Skënderbeu Korçë i mars 2006. Klubbpresidenten i Skënderbeu Korçë, Spiro Bardhi var rasende da overgangen ble et faktum. Grunnen var at Bardhi mente overgangen aldri burde ha vært godkjent av det albanske fotballforbundet, da Migen var under kontrakt med Skënderbeu Korçë.

I en treningskamp på La Manga i Spania, spilte Brann mot KR Reykjavik. Kampen endte 1-1 og Memelli scoret målet for Brann. Memellis offisielle Brann-debut, kom 3. mars 2006 i en annen treningskamp mot Rosenborg samme sted.

Memelli har spilt for en rekke klubber i Albania, blant annet for Teuta Durrës, Elbasani og Laçi, i tillegg til Skënderbeu Korçë. Han står bokført med totalt 45 mål på 140 kamper i den albanske serien.

Etter et kort prøvespill i Allsvenskan-klubben GAIS signerte han den 28.mars 2007 en tre-årskontrakt med svenskene, før han gikk videre til KF Tirana, Flamurtari Vlorë Al-Faisaly og til slutt Al Taawon

Karriere som spiller
--------------------

(*Sist oppdatert 28. mars 2007*)

|
|  |
| Klubb | Kamper\* | Mål\* | Periode |
| Albanias flagg Teuta Durrës | 2002-2003 | 35 | 17 |
| Albanias flagg Elbasani | 25 | 12 | 2003-2004 |
| Albanias flagg Laçi | 12 | 10 | 2004-2005 |
| Albanias flagg KS Skėnderbeu Korcė | 11 | 14 | 2005-2006 |
| Norges flagg Brann | 19 | 9 | 2006 |
| Sveriges flagg GAIS | 17 | 0 | 2007 |
|

\* Kun seriekamper.

Referanser
----------

1. ↑   Argentine Soccer Database, oppført som MIGEN MEMELLI, BDFA player ID 52855[Hentet fra Wikidata]
2. ↑   FBref, FBref spiller-ID 2116752d[Hentet fra Wikidata]

Eksterne lenker
---------------

* (en) Migen Memelli – UEFA Rediger på Wikidata

* (en) Migen Memelli – Transfermarkt Rediger på Wikidata

* (en) Migen Memelli – national-football-teams.com Rediger på Wikidata

* (en) Migen Memelli – FootballDatabase.eu Rediger på Wikidata

* (en) Migen Memelli – Soccerway Rediger på Wikidata

* (en) Migen Memelli – EU-Football.info Rediger på Wikidata

* (en) Migen Memelli – FBref Rediger på Wikidata
**Veogjelet naturreservat** omfatter den nedre delen av elva Veo og området sørover østhellinga på Hindsæterkampen i Vågå kommune. Det er variert berggrunn i området, med både gabbro, gneis, glimmerskifer, fyllitt, kvartsitt og olivin. Også topografien er variert, med bergvegger og bekkekløft langs elva, og slakere partier der det er mektige løsavsetninger.

Med så varierte grunnforhold, blir også vegetasjonen variert. Mye av skogen er hugstpåvirket, men det er likevel mye læger og dødved i alle nedbrytningsstadier. I Veogjelet er det også grove trær med mye tørrgreiner (klaggfuru), der en finner skorpelav. I reservatet for øvrig er det en sjelden kombinasjon av ulike typer furuskog, blant annet kalkfuruskog og baserik sandfuruskog, men også høgstaudeskog og gråor-heggeskog. Det er registrert 21 rødlistearter, i første rekke lavarter.

Referanser
----------

1. ↑  (no) Veogjelet naturreservat i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase
 |
Migdal
**Migdal** (hebraisk מִגְדָּל) er en by i Norddistriktet i Israel. Den ble grunnlagt i 1910, og fikk lokal kommunestatus i 1949. I 2008 hadde den et folketall på 1 627.

Migdal ligge nær Ginosar og omkring 8 km nord for Tiberias. Byen ligger ved bredden av Genesaretsjøen med strendene Tamar, Ilanot og Arbel.

Migdal i relasjon til al-Majdal, og Genesaretsjøen
Bilupionerer i Migdal i 1912.

Historie
--------

Byen er oppkalt etter den gamle byen Migdala Nunia (arameisk for «fisketårnet»), hjembyen til Maria Magdalena (Lukas 8,2), og ligger like vest for Genesaretsjøen langs veien mellom Tiberias og Rosh Pina.

I 1908 slo en liten gruppe tyske katolikker, som identifiserte stedet som fødestedet til Maria Magdalana, seg ned der. De dro derfra etter et år, og landet ble kjøpt av russiske sionister, som startet opp en gård, Ahuzat Moskva (Moskvaeiendommen) i 1910. Denne bosetningen lå nær den arabiske landsbyen Al-Majdal. Et par år senere ble landet solgt til private investorer. En arbeidsleir for Gdud HaAvoda-arbeidere, som bygde veien Tiberias-Rosh Pina, ble grunnlagt der i 1921.

Arkeologi
---------

I september 2009 ble det utført en redningsutgraving før byggingen av et nytt hotell, og det ble avdekket en gammel synagoge som ble datert til år 50-100. Her fant arkeologene en uvanlig stein med en utskjæring som viste en syvarmet menora. Dette er den første av sitt slag som ble oppdaget fra tidlig i romertiden. I tillegg ble det funnet vegger dekorerte med lysfargede fresker.

Referanser
----------

1. ↑  «Locality File» (XLS). Israelsk statistisk sentralbyrå. Besøkt 10. oktober 2014.
2. 1 2 3  About Migdal Arkivert 2. mai 2009 hos Wayback Machine. Arkivert 2009-05-02 hos Wayback Machine. Flags of the World
3. ↑  Ancient Menorah
4. ↑  *Encyclopedia of Zionism and Israel* Herzl Press and McGraw-Hill,New York 1971, Volume II, s. 784
5. ↑  Ancient Synagogue Found in Migdal

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Toblach** (tysk; uttale «tå:blaX») eller **Dobbiaco** (italiensk; uttale «dåbiakå») er et tettsted og en kommune i Syd-Tirol i det nordlige Italia. Toblach er den høyest beliggende kommunen i Pustertal, og *Toblacher Feld* utenfor landsbyen markerer derfor vannskillet mellom Middelhavet (dit elven Rienz renner vestover via Etsch) og Svartehavet (Drau østover via Donau). På grunn av sin naturskjønne beliggenhet rett nord for Haunold-gruppen i Dolomittene er Toblach et populært feriemål for både sommer- og vinterturister.

Området rundt Toblach har vært bosatt minst siden jernalderen. Selve byen nevnes for første gang i 827. I middelalderen profitterte den på handelen mellom Venezia og Augsburg. En viktig handelsrute mellom disse to europeiske storbyene gikk via Höhlensteintal, som munner ut i Pustertal ved Toblach. På grunn av handelen var Toblach et av de tysktalende stedene i Syd-Tirol som hadde et italiensk stedsnavn (eksonym): Både *Toblaco* og *Dobbiaco* er dokumenterte former. Den sistnevnte ble gjort til den eneste offisielle navneformen etter at Syd-Tirol kom til Italia i 1920. Den tyske formen ble tillatt igjen etter andre verdenskrig. Ifølge folketellingen av 2001 er 86 % av befolkningen tysktalende. Resten snakker italiensk.

Turrennet Toblach–Cortina mellom Toblach og Cortina d'Ampezzo arrangeres årlig fra 1977.

Referanser
----------

1. ↑  «Superficie di Comuni Province e Regioni italiane al 9 ottobre 2011». Istituto nazionale di statistica. Besøkt 16. mars 2019.
2. ↑  «Popolazione Residente al 1° Gennaio 2018». Istituto nazionale di statistica. Besøkt 16. mars 2019.

Eksterne lenker
---------------

* Offisielt nettsted Rediger på Wikidata

* (en) Toblach – kategori av bilder, video eller lyd på Commons Rediger på Wikidata

* (en) Toblach – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC **·** GeoNames **·** MusicBrainz
 |
**William Besse** (født 10. mars 1968) er en tidligere, sveitsisk alpinist. 
20. februar 1986, tre uker før han fylte 18 år, vant han gull i utfor under junior-VM i østerrikske Bad Kleinkirchheim.

Besses beste sammenlagtplassering i verdenscupen var nr. 13, en plassering han oppnådde i sesongene 1989/1990 og 1992/93. I utforcupen kom han på tredjeplass i sesongen 1993/94, bare slått av landsmannen Franz Heinzer og nordmannen Atle Skårdal.

William Besse vant 4 verdenscuprenn i løpet av karrieren, samtlige i utfor:

Verdenscupseire
---------------

| Dato | Sted | Land |
| --- | --- | --- |
| 6. mars 1992 | Panorama | Canada |
| 11. desember 1992 | Val Gardena | Italia |
| 22. januar 1994 | Wengen | Sveits |
| 16. mars 1994 | Vail | USA |

William Besse ble sveitsisk mester i utfor tre ganger (1988, 1992 og 1997). I 1992 sikret han seg også den nasjonale tittelen i super-G. Han la opp som alpinist i 1998.

Referanser
----------

Eksterne lenker
---------------

* (de) William Besse – Munzinger Sportsarchiv Rediger på Wikidata

* (en) William Besse – Olympics.com Rediger på Wikidata

* (en) William Besse – Olympic.org Rediger på Wikidata

* (en) William Besse – Olympedia Rediger på Wikidata

* (en) William Besse – Sports-Reference (OL-resultater – arkivert) Rediger på Wikidata

* (en) William Besse – FIS (alpint) Rediger på Wikidata

* (en) William Besse – ski-db.com Rediger på Wikidata

|  |  |
| --- | --- |
| Oppslagsverk/autoritetsdata | Munzinger (sport)
 |
**Ivan Laing** (født 18. august 1885, død 30. november 1917) var en skotsk sportsutøver som deltok i de olympiske leker 1908 i London.

Laing vant en olympisk bronsemedalje i landhockey under OL 1908 i London. Han var med på det skotske laget som kom på tredjeplass i landhockeyturneringen bak, England og Irland. Skottland vant sin første kamp over *Uhlenhorster HC* som representerte Tyskland med 4-0, men tapte semifinalen til England med 1 – 6. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland. Laing scoret et mål mot det tyske laget.

Laing ble drept i strid under første verdenskrig, han tjenestegjorde ved regimentet Coldstream Guards.

OL-medaljer
-----------

* 1908 Storbritannias flagg London - Bronse Bronse i landhockey Storbritannias flagg Storbritannia

Referanser
----------

1. ↑   Commonwealth War Graves Commission database[Hentet fra Wikidata]

Eksterne lenker
---------------

* (en) Ivan Laing – Olympedia Rediger på Wikidata

* (en) Ivan Laing – Sports-Reference (OL-resultater – arkivert) Rediger på Wikidata

* (en) Ivan Laing – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Mien** er en innsjø 95 meter over havet helt sør i Tingsryd kommune i Kronobergs län i Sverige. Sjøen har en ganske rund form og er dannet i et nedslagskrater etter en meteoritt som traff stedet for om lag 120 millioner år siden. Sjøen er 39 meter dyp, den dypeste i Kronobergs län. Tilførsel kommer fra Drevån i nordvest og flere mindre elver og bekker. Utløpet er i sørenden, der Mieån renner ned til Østersjøen ved Karlshamn.

Berggrunnen domineres av sure bergarter, hovedsakelig gneisgranitt, som gjør sjøen sårbar for forsuring. På den største øya i sjøen, Ramsö, finnes bergarten ryolitt. Dette er en av meget få forekomster i Skandinavia og er dannet ved meteorittnedslaget. Øya er vernet som naturreservat.

Det er registrert enkelte luftbårne forurensinger, og noe utfordringer med vannstandsendringer. Men sjøens økologiske status betegnes likevel som «god».

Sjøen er for en stor del omgitt av kulturlandskap, mest i vest, sør og sørøst. På nordsiden er det også en del skog.

Sjøen har bestand av abbor, gjedde, hork, lake, laue, mort og ørret.

Se også
-------

* Liste over innsjøer i Skandinavia

Referanser
----------

1. 1 2  «Sjöareal och sjöhöjd» (PDF). Sveriges meteorologiska och hydrologiska institut. Besøkt 3. mars 2019.
2. 1 2  «Sjödjup och sjövolym». *Svenskt vattenarkiv*. Sveriges meteorologiska och hydrologiska institut. Besøkt 3. mars 2019.
3. ↑  «Modelldata per område». Sveriges meteorologiska och hydrologiska institut. Besøkt 3. mars 2019.
4. ↑  «Min karta». Lantmäteriet. Besøkt 27. mai 2021.
5. ↑  «Vattenförvaltning». Länsstyrelsen Kronoberg. Besøkt 3. mars 2019.
6. ↑  «Ramsö». Länsstyrelsen Kronoberg. Besøkt 3. mars 2019.
7. ↑  «Mien». *Vatteninformationssystem Sverige*. Länsstyrelserna. Besøkt 3. mars 2019.

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Otto** (eller *Oddo*) (fødselsår usikkert, mellom 835-851, død 30. november 912), med tilnavnet «*den opplyste*» (tysk: «der Erlauchte») i senere omtaler, var hertug av Sachsen fra 880 til sin død.

Han var far til Henrik I av Sachsen (Henrik Fuglefangeren) og bestefar til keiser Otto I av Det tysk-romerske rike (Otto den store). Gjennom sin datter Oda ble han også svigerfar til Zwentibold, den karolingiske kongen av Lotharingia.

Livet
-----

Han var den yngste sønn av hertug Liudolf av Sachsen og hans kone Oda av Billung, og etterfulgte sin bror Brun I av Sachsen (Bruno) som hertug etter sistnevntes død i 880. Etter faren Liudolf er adelsslekten kalt Liudolfingene. Etter Ottos sønnesønn *keiser* Otto Is tiltredelse som keiser av Det tysk-romerske rike i 962 er slekten også kalt Det ottonianske dynasti.

I et charter fra kong Ludvig den yngre til klosteret i Gandersheim datert 26. januar 877, er Pago Suththuringa (regionen Sør-Thüringen) beskrevet som «*in comitatu Ottonis*» (i Ottos rike). I et charter av 28. januar 897 nevnes Pago Eichesfelden (Eichsfeld) som beliggende i hans rike. Han var også abbed i klosteret i Hersfeld i 908. I sin beskrivelse av søsteren Liutgards ekteskap med kong Ludvig den yngre (i 869) benevner Widukind av Corvey ham som «*Magni Ducis Oddonis*» (storhertug Otto).

Otto forlot sjelden Sachsen, men styrte sin egen region. Han hadde et godt forhold til kong Ludvig den yngre og keiser Arnulf av Kärnten, og de blandet seg sjelden inn i Sachsen. Otto fungerte i praksis som konge i Sachsen, og han underla seg også de nærliggende slaviske stammene, eksempelvis Daleminziene.

Ifølge Widukind av Corvey, ble Otto tilbudt kongedømmet Øst-Franken etter at kongen, Ludvig barnet døde i 911, men han avslo på grunn av sin høye alder. I stedet foreslo han at Konrad av Franken skulle utropes til konge. Denne historien regnes som tvilsom.

Otto var gift med Hathui eller Hedwig av Babenberg (død i 903), datter av den saksiske hertug Henrik av Franken. Otto er gravlagt i klosterkirken i Gandersheim. Han hadde to sønner, Thankmar og Liudolf, som døde før ham, men hans tredje sønn Henrik etterfulgte ham som hertug av Sachsen, og ble senere valgt til konge. Hans datter Oda giftet seg karolingiske kongen Zwentibold av Lotharingia.

Referanser
----------

1. ↑   Gemeinsame Normdatei, besøkt 24. juni 2015[Hentet fra Wikidata]
2. ↑   The Peerage person ID p10324.htm#i103237, besøkt 7. august 2020[Hentet fra Wikidata]
3. ↑   La Préhistoire des Capétiens, side(r) 293-295[Hentet fra Wikidata]
4. ↑   The Peerage[Hentet fra Wikidata]
5. ↑  Jf. Timothy Reuter: Germany in the Early Middle Ages 800–1056. New York: Longman, 1991

|  |  |
| --- | --- |
| Oppslagsverk/autoritetsdata | Deutsche Biographie **·** Encyclopædia Universalis **·** Geni **·** VIAF **·** GND
 |
**Shavrov Sh-2** var et russiskbygget amfibiefly fra 1930-tallet, konstruert og bygget som Sovjetunionens første masseproduserte flybåt. Det smale, lille flyet av tre var en videreutvikling av Sh-1, men større og med en kraftigere motor.

Sh-2 hadde en besetning på to og plass til én passasjer. På vinterstid kunne det utstyres med ski. Den lille, nedre vingen kunne utstyres med pongtonger. Det var lett, enkelt og pålitelig.

Konstruksjon og utvikling
-------------------------

Shavrov Sh-2 ble utviklet fra det lille amfibieflyet Sh-1. Prototypen gjennomførte sin første flyvning 1. november 1930. Sh-2 ble godkjent 12.–17. juni 1934, uten problemer. Serieproduksjon startet 1. april 1934, og avsluttet to år senere. Likevel, på grunn av dets populære konstruksjon blant piloter, ble produksjonwn satt igang igjen i 1939. Totalt ble det bygget nesten 700 fly, flere hundre av disse ble bygget etter 1939.

Flyet var i tjeneste frem til 1964 og satte flere rekorder som sjøfly.

Den 28. august 1942 beslagla Finland to Sh-2 og brukte dem som sambandsfly, så vel som personlig transport for øverstkommanderende for Finlands flyvåpen, frem til 1944.

Varianter
---------

Sh-1
Amfibiefly prototype
Sh-2
Største produksjonsvariant, brukt for variert transport, liaison, skolefly, fiskerioppsyn og grensekontroll
Sh-2S
ambulanseversjon, 16 ble bygget.

Operatører
----------

FinlandFinland Finland
* Finlands flyvåpen (to eksemplarer beslaglagt under vinterkrigen

SovjetunionenSovjetunionen Sovjetunionen
* Sovjets luftforsvar

Spesifikasjoner Shavrov Sh-2
----------------------------

Shavrov Sh-2 i Historic Aircraft Restoration Museum.
* Besetning = 1-2
* Kapasitet = pilot, 2 passasjerer (luftambulanseversjon med båre bak setene), totalt 257 kg
* Lengde = 8,20 m
* Vingespenn = øvre vinge 13,0 m, nedre vinge 5,4 m
* Høyde = 2,80 m
* Vingeareal =24.75 m²
* Vekt, tom = 680 kg
* Max takeoff vektt = 937 kg
* Motor = Shvetsov M-11A, 100 h/k, 5-sylindret luftkjølt stjernemotor med 2-bladet propell
* Toppfart =140 km/h
* Rekkevidde =400 km
* Marsjhøyde =3 500 m

Referanser
----------

1. ↑  Gunston, Bill (1995). *The Osprey Encyclopedia of Russian Aircraft from 1875 - 1995*. Osprey Aerospace. ISBN 1-85532-405-9.
2. ↑  Perttula, Pentti. «Shavrov Sh-2». Arkivert fra originalen 24. februar 2011. Besøkt 27. juni 2009. [*død lenke*]

Videre lesing
-------------

* De Michelis, Bruno. *The Russian Aero-marine from 1910 to 2001*.
**Ivan Vjatsjeslavovitsj Karaulov** (russisk: *Иван Вячеславович Караулов*) (født 23. juni 1980 i Petropavlovsk) er en kasakhstansk tidligere skihopper som konkurrerte internasjonalt i årene 2000-2012.

Han deltok i universiaden (studentlekene) i 2001, 2005 og 2007, og fikk sin beste individuelle plassering i normalbakken i Seefeld i 2005. Han var med i VM i 2005, 2007 og 2009, med 29. plass i normalbakken i Oberstdorf i 2005 som beste individuelle resultat. I OL i Torino (Pragelato) i 2006 ble han nummer 46 i både stor- og normalbakken, og var på Kasakhstans lag som kom på 12. plass i lagkonkurransen. Han ble nummer 36 av 39 deltakere i VM i skiflyging i Planica i 2010.

Karaulov ble nummer 91 sammenlagt i verdenscupen 2004/05 og nummer 54 i 2005/06. Hans beste plassering i enkeltrenn i verdenscupen var 15. plass i storbakken i Sapporo 22. januar 2006. Han gikk ikke videre fra kvalifiseringen til noen av rennene han stilte opp i den tysk-østerrikske hoppuka.

Plasseringer i universiaden (studentlekene):

|  |  |  |  |
| --- | --- | --- | --- |
| År | 2001 | 2005 | 2007 |
| Sted | Zakopane | InnsbruckSeefeld | Pragelato |
| Stor bakke | 32 | 18 | 19 |
| Normalbakke | 37 | 12 | 31 |
| Lagkonkurranse | 12 | 5 | 5 |

VM-plasseringer:

|  |  |  |  |
| --- | --- | --- | --- |
| År | 2005 | 2007 | 2009 |
| Sted | Oberstdorf | Sapporo | Liberec |
| Stor bakke | 35 |  | q |
| Normalbakke | 29 | q | q |
| Lagkonkurransestor bakke | 11 | 11 | 12 |
| Lagkonkurransenormalbakke | 11 | Ikke arr. | Ikke arr. |

(q = Ikke kvalifisert for hovedrenn.)

Referanser
----------

1. ↑  Sports Reference: Ivan Karaulov Arkivert 16. desember 2012 hos Wayback Machine. (olympiaresultater, besøkt 26. juni 2017)
2. 1 2 3 4  Adam Kwieciński: Ivan Karaulov Arkivert 5. august 2020 hos Wayback Machine. (hoppresultater, besøkt 26. juni 2017)

Eksterne lenker
---------------

* (en) Ivan Karaulov – Olympedia Rediger på Wikidata

* (en) Ivan Karaulov – Sports-Reference (OL-resultater – arkivert) Rediger på Wikidata

* (en) Ivan Karaulov – FIS (skihopping) Rediger på Wikidata
***Den lille rædde dame*** (origibaltittel: *The Little ’Fraid Lady*) er en amerikansk drama-stumfilm fra 1920, regissert av John G. Adolfi og med Mae Marsh i hovedrollen. Filmen er basert på en roman fra 1910 av Marjorie Benton Cooke.

Handling
--------

Tully Marshall og Mae MarshCecelia Carne skyr resten av samfunnet, og søker skogens stillhet for å perfeksjonere talentene sine som maler. Ved en tilfeldighet vandrer Cecelia inn i hjemmet til dommer Peter Carteret, hvor hun møter Saxton Graves - som skal hjelpe dommeren med å dekorere eiendommen hans. Saxton anerkjenner talentene hennes som en maler, ansetter Cecelia og blir snart forelsket i artisten. Der oppdager Cecelia at han snart skal dømme i en sak hvor Giron, en beryktet heler, skal være involvert.

Denne informasjonen forvirrer Cecelia fordi Giron er faren hennes. Komplikasjoner oppstår når Giron dukker opp, og forsøker å utpresse Carteret med anklager om at han har tatt imot bestikkelser. Men Cecelia vitner mot faren sin når han kommer med anklager om et upassende forhold mellom henne og dommeren. Giron, som innser at han kommer til å bli dømt, begår selvmord kort tid senere. Dette rydder også veien for Cecilias lykke med Saxton.

Skuespillere
------------

* Mae Marsh som Cecilia Carne
* Tully Marshall som Giron
* Kathleen Kirkham som Mrs. Helen Barrett
* Charles Meredith som Saxton Graves
* Herbert Prior som Judge Peter Carteret
* Gretchen Hartman som Sirotta
* George Bartholow som Bobby Barrett

Referanser
----------

1. ↑
2. ↑  «AFI|Catalog». *catalog.afi.com*. Besøkt 5. april 2023.

Eksterne lenker
---------------

* (en) The Little 'Fraid Lady – kategori av bilder, video eller lyd på Commons Rediger på Wikidata

* (en) *Den lille rædde damen* på Internet Movie Database Rediger på Wikidata

* (en) *Den lille rædde damen* på American Film Institute Rediger på Wikidata
**Otto Kerner** (født 15. august 1908 i Chicago i Illinois i USA, død 9. mai 1976 i Chicago) var en amerikansk demokratisk politiker, militær og jurist. Han var guvernør i delstaten Illinois 1961–1968.

Kerner ble uteksaminert 1930 fra Brown University. Han studerte deretter et år ved University of Cambridge. Han avla i 1934 sin juristeksamen ved Northwestern University og innledet sin karriere som advokat i Illinois. Han giftet seg 20. oktober 1934 med Helena Cermak.

Kerner deltok i andre verdenskrig som oberst i US Army. Han ble i 1951 forfremmet til brigadegeneral. Kerner var statsadvokat for Illinois' nordlige distrikt 1947–1954 og dommer i Cook County i Illinois 1954-1961.

Han beseiret sittende guvernør William Stratton i 1960 års guvernørsvalg i Illinois. Kerner ble gjenvalgt i 1964. Motkandidaten var den gangen en moderat republikaner, Charles H. Percy, som to år etter ble valgt til USAs senat. USAs president, Lyndon B. Johnson, utnevnte i 1968 Kerner til en føderal domstol.

Kerner ble senere felt i en bestikkelsesskandale som stammet fra hans tid som guvernør. Som anklager i Kerners rettergang fungerte den senere guvernør James R. Thompson. Kerner fratrådte i 1974 sitt dommerembede og han ble dømt til en treårig fengselsstraff. Han ble løslatt tidlig da det ble klart at han led av uhelbredelig kreft.

Referanser
----------

1. 1 2   Find a Grave, Find a Grave 6626193, besøkt 9. oktober 2017[Hentet fra Wikidata]
2. 1 2   Social Networks and Archival Context, oppført som Otto Kerner, Jr. SNAC Ark-ID w6qr6pjn, besøkt 9. oktober 2017[Hentet fra Wikidata]
3. 1 2   Biographical Directory of Federal Judges, www.fjc.gov, besøkt 16. april 2016[Hentet fra Wikidata]
4. ↑   Find a Grave[Hentet fra Wikidata]

Eksterne lenker
---------------

* biografi på National Governors Associations websted
* biografi på Federal Judicial Centers websted
* biografi[*død lenke*] på Illinois National Guards websted
* Illinois Blue Book
* Political Graveyard
* Otto Kerners grav på Arlingtonkirkegårdens websted
* Otto Kerners grav på Graveyards.com

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI
 |
**Ivan Lunardi** (født 15. mai 1973 i Asiago) er en italiensk tidligere skihopper.

Lunardi ble juniorverdensmester i stor bakke i Lake Placid i 1986. Han debuterte i verdenscupen i nyttårsrennet i Garmisch-Partenkirchen 1. januar 1987. Totalt har han deltatt i 86 verdenscuprenn i perioden 1987–2000.

Hans eneste verdenscupseier (og pallplassering) kom i Lahtis i Finland under et renn 7. mars 1993. Da vant han til gjengjeld i utklassingsstil foran Stefan Horngacher og Espen Bredesen. Hans beste sesong totalt sett i verdenscupen ble 1992/1993-sesongen da han endte på 17.plass totalt individuelt.

Lunardi ble nr. 4 i normalbakken under VM i Falun i 1993, noe som er hans beste mesterskapsplassering i karrieren.

Sammenlagtplasseringer i verdenscupen
-------------------------------------

| Sesong | Plassering | Poeng |
| --- | --- | --- |
| 1991/92 | 17. | 54 |
| 1992/93 | 18. | 40 |
| 1993/94 | 61. | 33 |
| 1998/99 | 57. | 30 |
| 1999/00 | 48. | 37 |

Referanser
----------

Eksterne lenker
---------------

* (en) Ivan Lunardi – Olympedia Rediger på Wikidata

* (en) Ivan Lunardi – Sports-Reference (OL-resultater – arkivert) Rediger på Wikidata

* (en) Ivan Lunardi – FIS (skihopping) Rediger på Wikidata
Skjermbilde fra Irssi
**Irssi** er en IRC-klient med et tekstbasert brukergrensesnitt. Det er skrevet i C, programmeringsspråket for UNIX-liknende operativsystem og er lisensiert under GPL-lisensen. På Mac OS X-plattformen finnes det i tillegg to grafiske irc-klienter som baserer seg på Irssi (MacIrssi og Irssix). Irssi kan også kjøres i Microsoft Windows ved hjelp av Cygwin.

Irssi er et tekstbasert program og kan derfor kjøres i en terminal, hvor den tar lite systemressurser. Men 80%-90% av kildekoden er ikke spesifikk for et tekstbasert brukergrensesnitt, så det skal være lett å lage andre. Tidligere fantes det et grafisk brukergrensesnitt for GTK/GNOME, men den ble utdatert da mye av koden til Irssi ble omskrevet. Det er likevel planer om å skrive et nytt.

Irssi ble skrevet ifra bunnen, i motsetning til mange liknende klienter som bare er basert på den eldre ircII-klienten. Dette frigjorde utviklerne ifra begrensningene i den eksisterende kodebasen og gav dem bedre kontroll over sikkerhet og tilpassing. Det siste har blitt ytterligere forbedret med flere moduler og perl-skript som er laget til programmet.

Eksterne lenker
---------------

* Offisielt nettsted Rediger på Wikidata

* (en) Irssi – kategori av bilder, video eller lyd på Commons Rediger på Wikidata
* Selvstendig Cygwin-irssi Arkivert 18. desember 2005 hos Wayback Machine.

| * v
* d
* r
IRC-klienter |
| --- |
| **Multi-OS** | 
* BitchX
* Irssi
* jIRC
* Konversation
* KVIrc
* LeafChat
* naim
* PJIRC
* Quassel IRC
* Smuxi
* WeeChat
* XChat

 |
| **Linux/UNIX** | 
* ircII

 |
| **OS X** | 
* Colloquy
* Fire
* Homer
* Ircle
* Linkinus
* MacIrssi
* Snak

 |
| **Windows** | 
* Bersirc
* mIRC
* Microsoft Comic Chat
* PIRCH
* Shareaza
* Visual IRC

 |
| **Multiprotokoll** | 
* Centericq
* Empathy
* Kopete

 |
**Irshad Manji** (født 1968) er en kanadisk forfatter. Hun er muslim, og er også kjent for sin kamp for lesbiskes rettigheter, samt for feminismen. Hun er en sterk kritiker av islamsk ekstremisme.

Manji er mest kjent for å ha skrevet boken *The Trouble with Islam* (norsk tittel: *Hva er galt med Islam*).

Biografi
--------

Manji ble født i Uganda, men familien måtte flytte til Canada da hun var tre år gammel. Ugandas diktator Idi Amin fordrev på denne tiden alle asiatiske fremmedarbeidere fra landet, Manji er av pakistansk opprinnelse.

I Canada begynte hun etterhvert på University of British Columbia, der hun studerte historie. Her oppnådde hun meget gode akademiske resultater. []

Fra 1998 til 2001 jobbet hun i TV-kanalen Citytv. Senere gikk hun over til en annen kanadisk kanal, VERB, der hun nå er leder.

Syn på Islam
------------

Manji kritiserer hvordan mange muslimer ser på homofile, jøder og kvinner. Hun gjør også et poeng av å ikke gå med hijab, da hun mener at dette påbudet bare gjaldt konene til Muhammed. Dessuten kritiserer hun arabernes og palestinernes syn på Israel.

Hun er kritisk til manges tolkninger av Koranen, og legger vekt på konseptet ijtihad. Manji er en personlig venn av kollegaen Salman Rushdie, og har som ham mottatt flere drapstrusler.

Kritikk
-------

Manjis manglende kunnskaper i arabisk språk er et vanlig argument mot forskningen hennes, da arabisk er språket Koranen er skrevet på.

Noen mener også at Manji er anti-arabisk.[] Dette er på bakgrunn av Manjis stadige kritikk mot arabisk kultur.

Bibliografi
-----------

* *Risking Utopia: On the Edge of a New Democracy* (1997)
* *The Trouble with Islam: A Muslim's Call for Reform in Her Faith* (2002)

Referanser
----------

1. ↑   Gemeinsame Normdatei, GND-ID 124994741, besøkt 15. oktober 2015[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Irshad Manji – kategori av bilder, video eller lyd på Commons Rediger på Wikidata
* (en) Irshad Manji på Internet Movie Database Rediger på Wikidata

* (en) Irshad Manji hos The Movie Database Rediger på Wikidata
* (en) Artikkel om Manji i bladet Toronto Life

  

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Thomas «Tom» Joseph Pendergast** (født 22. juli 1873 i Saint Joseph i Missouri, død 26. januar 1945 i Kansas City i Missouri) var en amerikansk forretningsmann og politisk boss. Han kontrollerte Det demokratiske parti i Kansas City og Jackson County i Missouri i 1920- og 1930-årene.

Han ble født inn i en familie av irskættede katolikker, og hadde ni søsken. Han giftet seg i 1911 med Caroline Snyder, som han fikk tre barn med. Tom Pendergast arbeidet i 1890-årene på broren James Pendergasts taverna i innvandrerbydelen West Bottoms i Kansas City. James Pendergast, kalt «Alderman Jim» og «Big Jim», ble medlem av bystyret i 1892 og oppnådde politisk innflytelse gjennom vennetjenester. Tom Pedergast overtok plassen i bystyret i 1910 og satt der frem til 1916. Dette var hans eneste folkevalgte verv. Deretter påtok han seg ansvaret for å konsolidere Det demokratiske parti i Jackson County.

Tom Pendergast var på høyden av sin makt under den store depresjonen. Han bestakk politiet for å overse gambling og brudd på alkoholforbudet. At han betale de fattiges medisinregninger, skaffet folk arbeid, og arrangerte middager for de fattige til høsttakkefest og jul, gjorde ham populær. Gjennom nettverk og valgfusk sikret den politiske bossen gjenvalg for sine politiske allierte, som til gjengjeld sikret Pendergasts selskaper kontrakter med det offentlige. Blant disse var Guy Brasfield Park og Harry S. Truman, som ble guvernør og senator med hans hjelp i 1932 og 1934. Mange av de store byggeprosjektene i Kansas City under depresjonen ble utført av Pendergasts sementfirma. Familiemedlemmer spredte Pendergasts selskaper og arbeidsmetoder til Omaha og Wichita. 

Aktor Maurice M. Milligan fikk Pendergast i 1939 tiltalt og dømt for skatteunndragelser og forsikringssvindel. Etter å ha sonet 15 måneder i fengsel, levde Pendergast tilbaketrukket i sitt hjem i Kansas City frem til sin død i 1945. Visepresident Truman var til stede i begravelsen.

Referanser
----------

1. ↑   Find a Grave, besøkt 30. august 2019[Hentet fra Wikidata]
2. ↑  Ford, Susan Jezak (1999). «Thomas Pendergast» (PDF). Kansas City Public Library. Besøkt 18. april 2014. [*død lenke*]
3. ↑  Ferrell, Robert H. (1994). *Harry S. Truman: A Life*. University of Missouri Press. s. 125. ISBN 0-8262-1050-3.
4. ↑  Dallek, Robert (2008). *Harry S. Truman*. New York: Times Books. s. 11–12. ISBN 978-0-8050-6938-9.
5. ↑  Oshinsky, David M. (2004). «Harry Truman». I Brinkley, Alan og Dyer, Davis. *The American Presidency*. Boston: Houghton Mifflin. s. 365–380. ISBN 0-618-38273-9. CS1-vedlikehold: Flere navn: redaktørliste (link)

Litteratur
----------

* Larsen, Lawrence H. og Hulston, Nancy J. (1997). *Pendergast!*. University of Missouri Press. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data)
 |
Irv Rubins gravstein
**Irv Rubin** (12. april 1945 – 13. november 2002) var formann for Jewish Defence League (JDL) mellom 1985 og 2002, en posisjon han overtok etter grunnleggeren Meir Kahane. Sammen med familien sin flyttet han fra Canada til USA, og han sluttet seg raskt til Det republikanske parti, der han var medlem til han overraskende meldte overgang til United States Libertarian Party.

Rubin gjorde seg bemerket da han i forbindelse med drap på American-Arab Anti-Discrimination Committee-lederen Alex Odeh, et drap JDL mistenkes for å ha vært involvert i, erklærte at Odeh gjennom sin støtte til palestinerne hadde gjort seg fortjent til det. 12. desember 2001 ble Rubin arrestert sammen med Earl Krugel for å ha planlagt angrep mot Muslim Public Affairs Council og Kong Fhad Moskéen i Los Angeles, samt kontorene til Kongressmann Darrell Issa.

Irv Rubin begikk selvmord mens han ventet på at saken skulle komme opp i november 2002. Rubins tilhengere og støttespillere hevder imidlertid at han ble myrdet, uten at det har kommet frem noe som tyder på dette.

Referanser
----------

1. 1 2   Find a Grave, Find a Grave 6906162, besøkt 9. oktober 2017[Hentet fra Wikidata]
2. ↑  «JDL Leader Irv Rubin Dies at 57». *AP NEWS*. 2002. Besøkt 13. november 2020.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Tom Robertson** (født 1873 i *Renton* i West Dunbartonshire, død 1939) var en skotsk fotballspiller. Han er en av ytterst få personer som har spilt for både Liverpool og Manchester United. 

Robertson spilte for *East Benhar, Heatherbell, Motherwell, Fauldhouse* og Hearts, før han ble hentet til Liverpool sammen med John Walker, av manager Tom Watson for £350 i mars 1898. Dette var ny overgangsrekord for klubben på dette tidspunktet.

Han fikk sin debut for de røde 11. april 1898, i hjemmekampen på Anfield mot *The Wednesday* (Senere ble de til Sheffield Wednesday). Robertson scoret sitt første mål for klubben i denne kampen. Ving-spilleren hadde en suksessrik tid i klubben de neste 2 sesongene. Han mistet kun 2 av kampene laget spilte i disse årene. I denne perioden scoret han også 19 mål, som må sies å være respektabelt med tanke på posisjonen hans på banen.

I sesongene 1899/1900 og 1900/1901 spilte Robertson samtlige kamper Liverpool spilte. I sesongen 1900/1901 vant Liverpool sin først tittel i 1. divisjon. I sesongen 1901/1902 spilte han 25 kamper.

I mai 1902 forlot han klubben, og dro tilbake til Edinburgh og Hearts. Senere skulle han spille både for Dundee United og 
Manchester United.

Robertson fikk en landskamp for Skottland, i en kamp i det Britiske Mesterskapet mot Nord-Irland 26. mars 1898 i Belfast. Skottland vant kampen 3-0, og Robertson scoret et av målene.

Statistikk
----------

### Kamper

* **1898-1902:** Liverpool: Ligakamper – mål: 126 kamper – 31 mål.
* **1892-1895:** Liverpool: Totalt kamper – mål: 141 kamper – 34 mål.
* **1898:** Skottlands flagg Skottland: Landskamper - mål: 1 kamp - 1 mål.

### Medaljer

* **1900/1901:** 1. Divisjon. – Vinner.

Se også
-------

* Statistikk om Liverpool FC. Robertson er representert på flere av tabellene.

Eksterne lenker
---------------

* Profil på LFChistory.net

  


|  |  |
| --- | --- |
| Oppslagsverk/autoritetsdata | Prabook
 |
**Irtysj** (russisk: Иртыш ; kasakhisk: Ертiс – *Ertis*; kinesisk: 额尔齐斯河 – *Ertix He*, pinyin: *É'ěrqísī hé*; mongolsk: Эрчис мөрөн, Иртеш, *İrteş*) er en elv i det vestlige Sibir. Den har sine kilder i Altaifjellene i Xinjiang i det nordvestre Kina under navnet Ertix He, hvor den renner 525 kilometer. På vei nordover renner Irtysj gjennom det nordøstlige Kasakhstan over 1 835 kilometer, før den går inn i Russland, hvor den etter ytterligere i 2 010 kilometer løper sammen med elva Ob. Irtysj er i alt 4 248 kilometer lang og har et nedbørfelt på 1 643 000 km². Sammen med det nedre løpet til Ob danner den det syvende lengste vassdraget i verden med en total lengde på 5 410 kilometer.

Elva er seilbar når den er isfri i tiden april til november. Omsk er den største elvehavnen i Vest-Sibir, andre større byer ved Irtysj er Semipalatinsk og Pavlodar. Langs elva finnes det flere store vannkraftprosjekter og den er tildels kraftig forurenset fra byer og industri langs løpet. Lengst oppe i elva bygger kineserne ut Kalashuke-demningen.

Referanser
----------

1. 1 2 3  «Река ИРТЫШ». *Russlands statlige vannregister* **(russisk)**. Besøkt 22. januar 2016.

Irtysj ved Omsk

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND **·** NKC **·** GeoNames
 |
**George Baker Selection** var en nederlandsk popgruppe som hadde sin opprinnelse da Hans Bouwens, med scenenavnet George Baker, i 1967 ble medlem av *Soul Inventions*. I 1968 byttet bandet navn til George Baker Selection, og året etter gjorde de audition for plateselskapet «Negram». Dette ga dem muligheten til å spille inn tre numre med produsenten Richard Dubois. Bandets første internasjonale hitsingle var *Little Green Bag* (1969), et psykedelisk-rock-nummer, som klatret til femteplass på «U.S. Billboard Top 100». Den neste fikk de i 1975 med *Una Paloma Blanca* som ble solgt i over ni millioner eksemplarer og tok førsteplassen i de fleste landene. Bandet er det eneste, utenom The Beatles, som har hatt tre singler på topplassering på rad på den nederlandske hitlisten. Totalt har bandet solgt mer enn 20 millioner plater over hele verden.

I 1982 ble *Una Paloma Blanca* brukt i fjernsynsfilmen *The Executioner's Song*. I 1992 gikk «Little Green Bag» igjen til topps på de internasjonale listene etter at den hadde blitt brukt av Quentin Tarantino i filmen *Reservoir Dogs*, sangen har også blitt brukt som kjenningsmelodi i den chilenske telenovelaen «Machos».

Medlemmer
---------

* Hans Bouwens (George Baker); gitar og sang
* George Thé; gitar
* Jan Hop; trommer
* Jacques Greuter; keyboard
* Martin Schoen; bassgitar

Eksterne lenker
---------------

* Offisielt nettsted Rediger på Wikidata

* (en) George Baker Selection – kategori av bilder, video eller lyd på Commons Rediger på Wikidata
* (en) George Baker Selection på Apple Music Rediger på Wikidata

* (en) George Baker Selection på Discogs Rediger på Wikidata

* (en) George Baker Selection på MusicBrainz Rediger på Wikidata

* (en) George Baker Selection på Spotify Rediger på Wikidata

* (en) George Baker Selection på Songkick Rediger på Wikidata

* (en) George Baker Selection på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BBC Things **·** MusicBrainz **·** Discogs **·** AllMusic
 |
TeX
**TeX** (offisielt skrevet TEX, og uttalt «tekh») er et typografisk tekst- og layoutsystem opprinnelig skrevet av Donald Knuth og utgitt i 1978. Sammen med Metafont-språkets fontbeskrivelse, og med basisfonter fra Computer Modern, ble TeX designet med to hovedmål: å gjøre det mulig for alle å framstille førsteklasses kvalitetsbøker med rimelig enkelhet, og å lage et system som gir det samme resultat på alle computere, i dag og i framtiden.

Av den grunn er TeX blitt populært i særlig i akademia og på universitetene, særlig innenfor matematikk, fysikk, informatikk og økonomi. TeX er særlig egnet til å framstille komplekse matematiske formler. Det skyldes i stor grad programmet LaTeX og andre lignende pakker at TeX nå også brukes til andre formål.

TeX er fri, ikke-kommersiell programvare.

Skandinaviske bokstaver
-----------------------

| LaTeX-kommando | Utputt |
| --- | --- |
| \aa | å |
| \AA | Å |
| \ae | æ |
| \AE | Æ |
| \o | ø |
| \O | Ø |
|

Se også
-------

* Hjelp:Vise en formel

Referanser
----------

1. ↑  Gaudeul, Alexia (27. mars 2006): *Do Open Source Developers Respond to Competition?: The (La)TeX Case Study*. SSRN 908946.

Litteratur
----------

* Knuth, Donald Ervin (1982): *TeX82* Arkivert 28. desember 2013 hos Wayback Machine. (PDF), dokumentasjon
* *Plain TeX Quick Reference* (PDF), enkel referanse

Eksterne lenker
---------------

* Offisielt nettsted Rediger på Wikidata

* (en) TeX – kategori av bilder, video eller lyd på Commons Rediger på Wikidata
* TeX (Q&A), spørsmål og svar fra *StackExchange*.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** NKC
 |
**Ta' Qali stadion** er Maltas nasjonalarena og ligger i Ta' Qali i landsbyen Attard. Den er hjemmebane for Maltas herrelandslag i fotball og fungerer også som vertskap for flere seriekamper i BOV Premier League. Stadionet stod ferdig i desember 1980 og erstattet det tidligere Empire Stadium Gzira (1922–1981). 

Stadionet har en tilskuerkapasitet i underkant av 18 000 og er dermed landets største idrettsanlegg målt etter antall sitteplasser. Ved konserter eller andre arrangementer hvor ståplasser kan benyttes kan tilskuerkapasiteten økes til om lag 35 000. I tilknytning til anlegget finnes det to treningsfasiliteter, et svømmebasseng, to squashbaner, en skytebane, en restaurant, samt flere kafeer og barer. Også Maltas fotballforbund har tilholdsted på stadionet.

Referanser
----------

1. ↑  UEFA.com – First Division Clubs in Europe (Publisert 7. august 2011, besøkt 13. oktober 2014)
2. ↑  MFA.com.mt – The National Stadium Arkivert 21. oktober 2014 hos Wayback Machine. (Besøkt 13. oktober 2014)

Eksterne lenker
---------------

* (en) Ta' Qali National Stadium – kategori av bilder, video eller lyd på Commons Rediger på Wikidata
* Worldstadiums.com – Malta, Ta'Quali Stadium Arkivert 19. oktober 2014 hos Wayback Machine.
Canadas drakt under OL-1952
**George Abel** (født 23. februar 1916, død 16. april 1996) var en canadisk ishockeyspiller som deltok i de olympiske vinterleker 1952 i Oslo.

Abel ble olympisk mester i ishockey under vinter-OL 1952 i Oslo. Han spilte på det canadiske ishockeylaget som vant turneringen foran USA og Sverige. Det var laget «Edmonton Mercurys» som representerte Canada under OL-turneringen.

Ishockeyturneringen ble avviklet som en enkeltserie med ni lag, der alle lagene møttes en gang. Canada vant sju kamper og spilte uavgjort 3-3 mot USA. Canada vant serien med femten poeng foran USA som fikk tretten poeng, de tapte en kamp, 2-4 til Sverige

Abel ble verdensmester i ishockey i 1952, OL-turnering i Oslo var også det 19. verdensmesterskapet i ishockey.

OL-medaljer
-----------

* 1952 Norges flagg Oslo - Gull **Gull** i ishockey Canadas flagg Canada

Eksterne lenker
---------------

* (en) George Abel – Olympedia Rediger på Wikidata

* (en) George Abel – Sports-Reference (OL-resultater – arkivert) Rediger på Wikidata

* (en) George Abel – databaseOlympics.com (arkivert) Rediger på Wikidata

* (en) George Abel – Saskatchewan Sports Hall of Fame Rediger på Wikidata

* (en) George Abel – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Danas** er en dagsavis (navnet betyr *i dag* på norsk) som publiseres i Beograd. Den første avisen ble utgitt 9. juni 1997. Alt fra starten bemerket de seg som en avis som var uavhengig av den daværende Milošević-regjeringen. Som følge av usensurert dekking av flere hendelser som satte regimet i et dårlig lys, ble de raskt et mål for regjeringen. Danas var en av tre aviser som ble bannlyst av regjeringen 14. oktober 1998 for «å spre frykt og nederlag» i en periode der det var sannsynlig at NATO ville begynne sin bombing av Jugoslavia. Litt senere da trusselen var over ble forbudet mot de tre avisene opphevet, men en lov ble innført som sterkt reduserte avisenes frihet. Mens denne loven var aktiv ble avisen bøtelagt ved flere anledninger.

I perioden etter regimets fall ble Danas en av de få serbiske avisene som ikke falt for fristelsen og ignorerte den utbredte formen for tabloidjournalistikk. 

I dag fremstår avisen som en venstreorientert avis som hovedsakelig skriver om temaer som omhandler tidligere Jugoslavia, sosialdemokrati og europeisk integrering. Avisen er en av de få støttespillerne til serbiske uavhengige organisasjoner som jobber for menneskerettigheter og beskyttelse av minoriteter.

Portal: Litteratur
En **windomantenne** er en halvbølgeantenne med fødepunkt til siden for midten av antennen, som er en populær kortbølgeantenne for radioamatører. 

Det benyttes både fødepunkt mellom 1/3 - 2/3 av antennen, og ved 1/5- 4/5. På det spesielle punktet 1/3 for tilkobling av fødelinjen vil impedansen være nær 200 ohm og ved 1/5 ca 600 ohm. Med en Windomantenne for 80 meter radioamatørbånd vil flere øvre harmoniske frekvenser gi samme impedans og vil være i resonans tilsvarende flere av de andre radioamatørbåndene på kortbølge. En Windomantenne kan derfor brukes på mange radioamatørbånd.

En 1:4 balun mellom fødepunktet og fødelinjen kan tilpasse en Windomantenne til en 50 ohms koaksialkabel. Dersom det benyttes en balansert stigefeeder fra Windomantennen, kan en tilsvarende balun tilpasse stigefeederen til kommunikasjonsradioen.

Antennen ble først beskrevet av Loren G. Windom, W8GZ, med en enkel leder som fødeledning opp til en horisontal leder, og han varierte fødepunktet mye utenfor sentrum av den horisontale antennen. Den enkle lederen opp til fødepunktet skapte mange problemer med forstyrrelser for TV, støy fre lysnett og apparater inn på radiostasjonen og store radiofeltstyrker i rommet med radiostasjonen. Nå er det langt vanligere å bruke enten koaksialkabel opp til en balun i fødepunktet, eller en symmetrisk stigefeeder opp til fødepunktet og en balun mellom radio og fødekabel.
**Windows Bitmap** eller ***Bitmap** Image* er et filformat for lagring av digitale bilder, spesielt brukt i Microsoft Windows og OS/2. Det norske navnet er punktgrafikk. Formatet støtter flere fargedybder (bits per piksel): Monokrom punktgrafikk (1-bits), 16-fargers punktgrafikk (4-bits), 256-fargers punktgrafikk (8-bits), 65 536-fargers punktgrafikk (16-bits) og 16,7 millioner-fargers punktgrafikk (24-bits). 8-bits punktgrafikk er perfekt for bilder i gråskala. I tillegg til fargedybdene nevnt over, finnes det en fargedybde til som nesten ikke støttes av noen programmer. 32-bits punktgrafikk brukes av Windows XP til f.eks. bildet på startknappen. Om slike filer åpnes av Paint, blir alle gjennomsiktige eller halvveis gjennomsiktige piksler gjort ugjennomsiktige. Dette virker ikke godt når bildet har skygge. Paint kan hverken lagre dette formatet eller 16-bits punktgrafikk. []

Se også
-------

* Filformatet PNG (Portable Network Graphics)
* Bitmap
* Programmet Microsoft Paint

Eksterne lenker
---------------

* Image-Formats.com sin side om Punktgrafikkbilder